Citește Horoscop săptămânal Leu. Previziuni pentru perioada 18 – 24 mai 2024, realizat de Urania în exclusivitate pentru Libertatea. Află ultimele previziuni astrale pentru nativii din zodia Leu și urmarește video Uranissima.
Horoscop săptămânal Leu – 18 – 24 mai 2024
Pe 18 mai, unele persoane pot constata că nu au suficienți bani pentru a face plățile necesare; nevoia reeșalonării unor cumpărături în funcție de veniturile curente.
Între 18 mai, după ora 13:23′, și începutul zilei de 21 mai, deși cei născuți în zodia Leului își vor propune să nu se ocupe de fleacuri și să nu întrețină discuții, vizite sau activități care le mănâncă timpul fără nici un folos, totuși, în funcție de natura subiectului abordat, ei pot să intre în jocul replicilor sau al abordărilor publice conflictuale dacă este vorba de rivali și competitori ori de persoane care doresc, cu orice preț, să-i pună în dificultate.
În ziua de 20 mai, Soarele va intra în zodia Gemenilor și, până pe 20 iunie, va traversa casa relațiilor de prietenie, ceea ce le va permite nativilor să-și lărgească cercul de cunoștințe, să facă un schimb util de idei despre lume, viață, profesie sau să realizeze asocieri bazate pe gusturi și afinități comune. Această ipostază va fi trăită și mai intens după intrarea, în acest sector, în ziua de 23 mai, a planetei Venus, care, până pe 17 iunie, va introduce o binevenită notă de veselie, de bună dispoziție, de amabilitate și de cumsecădenie, de disponibilitate spre ajutor și de înțelegere interumană.
Între 21 mai, după ora 1:34′, și dimineața zilei de 23 mai, griji sau mici tracasări legate de casă, familie, gospodărie, regim al proprietăților. Pe 23 mai se va produce Luna Plină în Săgetător, ceea ce va pune un accent special pe relațiile personale bazate pe dragoste, atașamente emoționale sau pe creativitate.
Între 23 mai, după ora 11:24′, și 24 mai, unele persoane pot avea îndoieli cu privire la felul în care ar trebui să se poarte ori ce ar trebui să spună (să declare, să mărturisească) în legătură cu o persoană apropiată lor din teama de a nu greși, de a nu o supăra, de a nu exagera sau de a se pune pe sine într-o lumină nefavorabilă.